### Beslutninger

Fremsendes til [adresse] og Beskæftigelsesudvalget til behandling i henhold til beslutning i byrådets møde den 14. december 2022.

###

.

### Resume

I Budget 2021-2024 opfordrede byrådet Sociale Forhold og Beskæftigelse til at omlægge organiseringen på voksenhandicapområdet til en mere robust og gennemsigtig tilsynsstruktur. I forbindelse med implementeringen af den nye tilsynsstruktur skal de enkelte tilbud nygodkendes af Socialtilsyn Midt.

En nygodkendelse kræver at boliger efter Servicelovens § 108 har eget bad og toilet samt er forberedt til køkken, hvilket ikke er tilfældet i boliger på Bo- og arbejdsfællesskabet Magnus Jacobsen, Botilbuddet [adresse] og Bocenter [adresse].

På Bo- og Aktivitetstilbuddet Snåstrup Vestergaard har Socialtilsyn Midt endvidere påpeget, at dagaktiviteterne ikke kan fortsætte i de nuværende nedslidte bygninger.

Samtidig planlægges det udover ovenstående moderniseringsbehov, i tråd med selvforsyningsstrategien, at pladskapaciteten på Bo- og arbejdsfællesskabet Birger Jepsen samt på Bo- og Aktivitetstilbuddet Snåstrup Vestergaard udvides med henholdsvis fire og seks nye boliger efter Servicelovens § 108.

Denne indstilling beskriver det samlede anlægsbehov samt finansieringsplan for anlægsudgifter og genhusning i forhold til modernisering og udbygning af de i alt fire sociale tilbud.

### Beslutningspunkter

Det indstilles:

At 1) der meddeles en anlægsbevilling på 22,3 mio. kr. til helhedsplan for Bo- og Aktivitetstilbuddet Snåstrup Vestergaard

At 2) der meddeles en anlægsbevilling på 17,6 mio. kr. til helhedsplan for Bo- og arbejdsfællesskabet Magnus Jacobsen

At 3) der meddeles en anlægsbevilling på 6,6 mio. kr. til ombygning af Bocenter [adresse]

At 4) der meddeles en anlægsbevilling på 10,7 mio. kr. til ombygning af Botilbuddet [adresse]

At 5) der meddeles en anlægsbevilling på 0,3 mio. kr. til igangsætning af indeklimaundersøgelse af MSBs tilbud

At 6) der meddeles en driftsbevilling på 1,2 mio. kr. til genhusningsudgifter på [adresse]

At 7) rådighedsbeløb finansieres som beskrevet i afsnit 7 tabel 1, og frigives som beskrevet i tabel 2.

At 8) 1,7 % af anlægssummerne anvendes til interne udgifter til projekt- og procesledelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-12-2022

Tonny Jørgensen: 3

Fremsendes til [adresse] med bemærkning, at Magistraten i mødet den 12. december 2022 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 2. december 2022.